Author: ;
Last saved by: dpalakova

Predkladacia správa

Predloženie informatívneho materiálu o návrhu riešenia centrálneho verejného obstarávania - zriadení špecializovanej kontraktačnej autority na rokovanie vlády Slovenskej republiky vyplýva z uznesenia vlády SR č. 520zo 7. júna 2006 k zefektívneniu verejného obstarávania zavedením systému centrálneho verejného obstarávania.
	Materiál bol vypracovaný v súlade s Programovým vyhlásením vlády Slovenskej republiky z augusta 2010, podľa ktorého je jednou z priorít vlády SR presadiť zásadnú reformu verejného obstarávania.
	Obsahom materiálu je informácia o alternatívnom riešení centrálneho verejného obstarávania - zriadení špecializovanej kontraktačnej autority ako aj návrh ďalších krokov, súvisiacich s implementáciou tohto projektu do praxe. 
Predkladaný informatívny materiál nemá finančný, ekonomický, environmentálny vplyv, vplyv na zamestnanosť ani podnikateľské prostredie.
Tento  materiál nebol predmetom pripomienkového konania.. Materiál nebol prerokovaný v poradných orgánoch a po prerokovaní vládou Slovenskej republiky nemá byť predložený inému orgánu.
Materiál nie je potrebné prerokovať do určitého termínu a je možné ho sprístupniť podľa zákona č. 211/2000 Z. z.